Wen drie nagte se verblyf by Umbhaba Lodge - Mooi Troues
Umbhaba Lodge is geleë in die rustige bosveld van Hazyview. Dit is enige paartjie se droom wegbreek plek! Jy kan drie nagte se verblyf of 'n mini-wittebrood wegbreek insluitende ontbyt by Umbhaba Lodge wen. Die wenners is verantwoordelik vir hulle eie reis onkostes. Termes en voorwaardes geld.
LEES MEER OOR UMBHABA LODGE HIER:
Umbhaba Lodge is geleë in die rustige bosveld van Hazyview. Umbhaba Lodge beskik oor trou-geriewe vir tot 150 mense en 'n lieflike buite kapel wat oor die dam uitkyk. Daar is 30 slaapkamers met 'n rustige, beskutte ligging in die bosveld. Dit bied die ideale beginpunt vir uitstappies na die Krugerwildtuin, die Blyderivier-canyon, God's Window en Bourke's Luck Pot Holes. Die Kruger Nasionale Lughawe is net 'n paar minute weg van die lodge.
Die 30 Afrika-tema suites is smaakvol versier met lugversorging vir trougaste se gemak. Kamers word omring deur fonteine en sub-tropiese tuine. Die ruim gesinskamers beskik oor 'n koninggrootte-bed en 2 driekwartbeddens. Dit bied dus 'n wonderlike geleentheid vir familie verblyf vir diegene wat 'n trou-naweek by Umbhaba hou. Privaat patio's en balkonne bied gaste die geleentheid om te ontspan en 'n skemerkelkie te geniet na 'n dag van wild-kyk. Gaste kan ook van hul balkonne af die oorvloed voëls en diere in die omtrek waardeer.
Gaste kan 'n luilekker motorrit, of 'n effense ompad deur die kunstige dorpies van Dullstroom of Witrivier geniet voor hul kom ontspan in die rustige omgewing van Umbhaba Lodge in Hazyview. Die lodge is prentjiemooi vir troues of selfs net as 'n luilekker wegbreek plek.
Geriewe in die lodge sluit in: 'n à la carte-restaurant, die safari-tema Burn Out Bar en 'n stil sitkamer. Daar is 'n helder rotspoel, tussen lieflike grasperke wat wink in die hitte van 'n Laeveld-dag. Doen dinge by Umbhaba Lodge sluit in: dag- en nag-safari's, helikopter-ritte, lugballon ritte, visvang, voetslaan en perdry. Vra gerus oor ons winter troupakkette wat groot besparings aanbied.
Termes en voorwaarde:
Mooi Troues bemark die advertensie namens Umbhaba Lodge. Ons kan nie verantwoordelik gehou word vir enige eise, navrae en/of die eis van die prys nie.